- ማቶሳ
- <
- 1
- >

ማቶሳ ካጻፈሮ
ጎታካንክ ካየሱሳ ክርስቶሳ ዎንጋላ
ታባኖ
ካማቶሳ ዎንጋላ፥ ታየሱሳ ኤሜቶኮት አብድ ጣየ ካሰጋመራ ኡሱ ካፋይሳሮ ላኖና ዋ አማቶ ኦጣዎይ ጎሳኬሳን ካስሰሮ ካአብዲ ሃፉራ ካኮፈለራ ጋራኬሳነ ላኖ ካሰጋሮ ካገጌሎ ሃፉራያ። ሂክ ካገጌሎ ሃፉራና የሱሳ እሶ ኦሮ አላተረ ካኮጂናተሮ አይሁድ ካላሉን አንሌኖን ግራን አላም ዱባዉና አደረያ።
ካማቶሳ ዎንጋላ ኢደ ድያመ ካኤካተሮ ማጻፋያ፤ ታየሱሳ አላታንኮ ሀጋአበረ ጣማቃማኖኬሳኮክ ጋራና ጫፋማኖኬሳኮክ ጋራ ሰሰጌ አባባተረ ጋሊላይ ኡሱ ካላላበሮ ላላባኖ፥ አጋልስሳኖና ፋይሳኖኮክ ሀንዳኖ ሰሰጋራ። ሀሱኮ አባባተረ አደ የሱሳ ካጋሊላ ኡልኮ ኢየሩሳለምኮት ካታማ ቶስ ታሰሴተሮ ሰሴታና ሂካ አላም ካኮአዳላተሮ ጌስኮክ ካጋቾ አልማይ ካሌሮ አየስ ሰሰጋራ፤ ሂክ አዬንሳ ሱዋማኖኬሳ፥ ጎይኬሳና ጎይኮ ከያኖኬሳ ዎታ ራቶ አባራ።
ሂክ ዎንጋላ የሱሳ ሴራ ካዋ ፉሬን ስስን ኦዶናት ካአቦ ላኖና ዎኖናት ካዋኮክ ጋራ ካአጋልስሳሮ ካንጅንክ የለ ቱሳራ። አጋልስስኬሳኮ ጋማ ካሆር ራ ካሞጋኒ ካኤካተራ ባንኤ ከኒ ቶታማራ፤
1. ዎኖናት ካዋክ እባዶኮት ያዳሊ፥ ፈሎ፥ ፈኢ፥ ሁኖምና ታጋቾ ኢጣ ካአጋልስሳሮ ካዎዳሚ ላላባኖ፥ (ፎልሲ 5-7)
2. ቶሞንኮ ላማ የሱሳኮ ኦአጋልሳታረን ካዎንጋላ ላላባኖን ካኮፋራማሬን ጎራታ እሶን ካስሳመረ ሴራል፥ (ፎልሲ 10)
3. ዎኖናት ካዋኮክ ጋራን ካሰጋመሮ ካለካለክ ማሱሳጆል፤ (ፎልሲ 13)
4. የሱሳኮ ኦአጋልሳታራን ላኖኮት ፉሬን ካሰጋራ አጋልስስ፥ (ፎልሲ 18)
5. ጌስ ካግዳኔኮት ጋቾና ዎኖናት ካዋ ኤሜቶኮክ ጋራን ካስሳመሮ አጋልስስ፤ (ፎልሲ 24-25)
ራቶ ሂክ ማጻፋ ካአበራ
ካየሱሳ ክርስቶሳኮክ ካሳን ህዲድና አላታን 1፡1—2፡23
ካጣማቃሮ ያንሳኮክ ሀንዳኖ 3፡1-12
ካየሱሳ ጣማቃማኖና ጫፋማኖ 3፡13—4፡11
የሱሳ ፈሎኦቴሳ ጋሊላይ ሀጋአባኖ 4፡12—18፡35
ጋሊላኮ ኢየሩሳለም ቶስ 19፡1—20፡34
ካጋቾ አልማይ ኢየሩሳለምና ጎቦቢ 21፡1—27፡66
ጎታካንክ ጎይኮ ክያኖና ኡሱኮ ኦአጋልሳታራዉን ሙታኖ 28፡1-20
1
ካየሱሳ ክርስቶሳ አላታንኮክ ህዲድ
(ማቶ. 1፡1-17፤ ሉቃ. 3፡23-38)
1 ታዳዉተና ካአብራመ ሳኒ ካሌሮ ካየሱሳ ክርስቶሳ አላታንኮክ ህዲድ ሃያ፤ 2 አብራመ ይሳቃ ኡሙለ፥ ይሳቃ ያይቆባ ኡሙለ፥ ያይቆባ ይሁዳና አቢላል ኡሙለ፥ 3 ይሁዳና ትኢማርኮ ፋረስና ዛራ ኡሙለ፥ ፋረስ ኤስሮም ኡሙለ፥ ኤስሮምና አራም ኡሙለ፥ 4 አራምና አምናዳብ ኡሙለ፥ አምናዳብና ነአሶን ኡሙለ፥ ነአሶንና ሰለሞን ኡሙለ፥ 5 ሰልሞንና ረአብኮ ቦኤዝ ኡሙለ፥ ቦኤዝና ሩትኮ ኢዮበድ ኡሙለ፥ ኢዮብድና እሰይ ኡሙለ፥ 6 እሰይ ዎኖ ዳዉተ ኡሙለ፥ ሩት 4፡18-22፤ 1 ኦዱ 2፡13-15። ዳዉተና ታኦርዮ ኦርኮ ሶሎሞን ኡሙለ፥ 7 ሶሎሞንና ሮብአም ኡሙለ፥ ሮብአምና አብያ ኡሙለ፥ አብያና አሳፍ ኡሙለ፥ 8 አሳፍና ኢዮሳፍጢ ኡሙለ፥ ኢዮሳፍጢና ኢዮሆራም ኡሙለ፥ ኢዮሆራምና ኦዝያን ኡሙለ፥ 9 ኦዝያንና ኢዮአታም ኡሙለ፥ ኢዮአታምና አካዝ ኡሙለ፥ አካዝ ሕዝቅያሳ ኡሙለ፥ 10 ሕዝቅያሳ ምናሰ ኡሙለ፥ ምናሰ አሞጽ ኡሙለ፥ አሞጽና እዮስያስ ኡሙለ፥ 11 እዮስያስ ጎሳ ካእስራኤል ባብሎን ቶስ ካኮቦጃመረ ጎራታ እኮንያንና አቢላል ኡሙለ። 2 ዎኖ. 24፡14-15፤ 2 ኦዱ 36፡10፤ ኤር. 27፡20።
12 ካባብሎን ቦጃማኖኮ አባባተረ እኮንያን ሰላትያል ኡሙለ፥ ሰላትያንና ዙርባቤላ ኡሙለ፥ 13 ዙርባቤላ አብዩድ ኡሙለ፥ አብዩድና ኤልያቀም ኡሙለ፥ ኤልያቀምና አዛር ኡሙለ፥ 14 አዛር ሳዶቅ ኡሙለ፥ ሳዶቅ አኪም ኡሙለ፥ አኪምና ኤልዩድ ኡሙለ፥ 15 ኤልዩድ አላዛር ኡሙለ፥ አላዛር ማታን ኡሙለ፥ ማታን ያይቆባ ኡሙለ፥ 16 ያይቆባ ዮሴፋ ኡሙለ፥ ዮሴፋና ካፋይሳሮ ክርስቶሳ የሱሳኮት አዬ ማይራመ ካኤራተሮየ። *መስህ፦ ክርስቶሳ አማኖ መስህ ጎርቱን ካሽግዳመ አማኖያ።
17 ጎርታ አብራመኮ ታ ዳዉተ ጌሮን አላታን ቶሞንኮ አፋርታ፥ ዳዉተኮ ታ ካባብሎን ቦጃማኖ ጌሮን አላታን ቶሞንኮ አፋርታ፤ ካባብሎን ቦጃኖኮ ታ ታክርስቶሳ አላታን ጌግን ቶሞንኮ አፋር አላታንታ።
አላታን ታየሱሳ ክርስቶሳ
(ማቶ. 1፡18-25፤ ሉቃ. 2፡1-7)
18 ታየሱሳ ክርስቶሳ አላታንኮት ጅርት ሂካማሌታ፥ ኣየቴሳ ማይራመ ዮሴፋን ኤራንተጉደ ሀኤሰሎን አያና ቁሉክ ፋቶ ቶታተ ሙተ። ሉቃ. 2፡1-7። 19 ኤሰ ካኤራተራ ዮሴፋ ቃጄላክ እባዶት ማንኮሌሮ ማራን ማይራመ እባዶ ሆረ ፋንቾይሲን ማንኮዶቶን ማራን ሀአዴስሶን እስን ሙርቴሰ።
20 ኡሱ ጎአመን ሂካ ቆፓ ግራን ካጎታ ኤርግቻ ህስሎይ ኡሱን ሙተ፥ ሃና አመ፥ “ሳኒ ታዳዉተ ካሌተታ ዮሴፋ፥ ታኤራተቶ ማይራመ አታይ ኦር የላዪን አሮአብሳተ ኣላንቲና ኤሰ ካኮቶታተታ ቁሉክ አያናኮያ። 21 ባባርትትና ኡሙልናታ፥ መገኬሳና የሱሳ †ሄኢ ታኢብራይስጢ “የሱሳ” አማኖ ካፋይሳሮ ጎታ አማኖያ። አም ኡምናታ፤ ኣላንቲና ኡሱ ጎሳኬሳ ጩቦክሶኮ ማንኮሃስናሮ ማራንያ።”ሉቃ. 1፡3።
22 ጎታ ጋራ ካሄገሮነ ሃ አመ ካአዬሰራ ፈሎይ ጎጎሀይሮን አመጉረ ሂክ ዱባ ሌ። 23 “ህክና፥ ዴለልትቲ ፋቶ ቶታይናታ ባባርትትና ኡሙልናታ መገኬሳና አማኑኤል አማምናራ፥” ፉረንና “ዋ ኖኔ ዎታ ግራ አማኖያ።”ኢሳ. 7፡14።
24 ዮሴፋና ሁዱሮኮ ናባደ፥ ኤሰኮና ካጎታ ኤርግቻ ጎጎሰጌሮይ ማይራመ ኦር የላዪን ምንኬሳ ቶስ አታተ ሴተ። 25 ሀሌዎ ኳሬ ኤረክሴ ታኡሙልቶይ ኤሰነ ዎታ ላኮሁዱረሮ ካአላተሮ ይትትና የሱሳ አመ ኡመ። ሉቃ. 2፡21።

- ማቶሳ
- <
- 1
- >

1:6 ሩት 4፡18-22፤ 1 ኦዱ 2፡13-15።

1:11 2 ዎኖ. 24፡14-15፤ 2 ኦዱ 36፡10፤ ኤር. 27፡20።

*1:16 መስህ፦ ክርስቶሳ አማኖ መስህ ጎርቱን ካሽግዳመ አማኖያ።

1:18 ሉቃ. 2፡1-7።

†1:21 ሄኢ ታኢብራይስጢ “የሱሳ” አማኖ ካፋይሳሮ ጎታ አማኖያ።

1:21 ሉቃ. 1፡3።

1:23 ኢሳ. 7፡14።

1:25 ሉቃ. 2፡21።

© 2024 TWFTW